Likumprojekts

**Grozījumi Ceļu satiksmes likumā**

Izdarīt Ceļu satiksmes likumā (Latvijas Republikas Saeimas un Ministru Kabineta Ziņotājs, 1997, 22.nr.; 2000, 3., 14., 15.nr.; 2001, 6.nr.; 2003, 17.nr.; 2005, 13.nr.; 2006, 2.nr.; 2007, 3., 7., 21.nr.; 2008, 13.nr.; 2009, 1., 7., 14.nr.; Latvijas Vēstnesis, 2010, 86., 151.nr.; 2011, 46., 99., 204.nr.; 2012, 41.nr.) šādus grozījumus:

1. Papildināt likumu ar 49.pantu šādā redakcijā:

**„49.pants Pārrobežu informācijas apmaiņa par ceļu satiksmes noteikumu pārkāpumiem**

(1) Lai veicinātu ceļu satiksmes drošību un palīdzētu identificēt, ārvalstu transportlīdzekļu īpašniekus (turētājus, vadītājus), tiek veikta pārrobežu informācijas apmaiņa par šādiem ceļu satiksmes noteikumu pārkāpumiem:

1) atļautā braukšanas ātruma pārsniegšanu;

2) drošības jostas un aizsprādzētas aizsargķiveres nelietošanu;

3) luksofora aizliedzošā gaismas signāla neievērošanu;

4) transportlīdzekļa vadīšana alkohola reibumā vai narkotisko un citu apreibinošo vielu ietekmē;

5) par braukšanas joslas neatļautu izmantošanu;

6) par tālruņa lietošanu transportlīdzeklim atrodoties kustībā (izņemot gadījumus, kad transportlīdzekļa vadītājam, lai to lietotu, nav jāņem rokā tālruņa klausule).

(2) Iekšlietu ministrijas Informācijas centrs ir Latvijas kontaktpunkts. Iestādes, kuru kompetencē ir šā panta pirmajā daļā noteikto ceļu satiksmes noteikumu pārkāpumu izmeklēšana un izskatīšana, ar Iekšlietu ministrijas Informācijas centra starpniecību ir tiesīgas piekļūt citas Eiropas Savienības dalībvalsts transportlīdzekļa reģistrācijas datiem (dati par transportlīdzekli, tā īpašnieku un turētāju). Iekšlietu ministrijas Informācijas centrs nodrošina tehnisku iespēju minētajām iestādēm piekļūt citas Eiropas Savienības dalībvalsts transportlīdzekļa reģistrācijas datiem (dati par transportlīdzekli, tā īpašnieku un turētāju).

(3) Citā Eiropas Savienības dalībvalstī reģistrētā transportlīdzekļa, ar kuru izdarīts ceļu satiksmes noteikumu pārkāpums, īpašnieka (turētāja, vadītāja) informēšana par izdarīto ceļu satiksmes noteikumu pārkāpumu notiek tās valsts valodā, kas lietota transportlīdzekļa, ar kuru izdarīts attiecīgais pārkāpums, reģistrācijas dokumentā vai vienā no valsts, kurā reģistrēts minētais transportlīdzeklis, oficiālajām valodām.

(4) Šajā pantā noteiktās informācijas apmaiņas kārtību ar citām Eiropas Savienības dalībvalstīm par ceļu satiksmes noteikumu pārkāpumiem, kā arī apmaiņai paredzētās informācijas par transportlīdzekli un tā īpašnieku (turētāju, vadītāju) apjomu nosaka Ministru kabinets.”.

2. Papildināt likuma Pārejas noteikumus ar 28.punktu šādā redakcijā:

„28. Likuma 49.pants stājas spēkā 2013.gada 7.novembrī.

3. Papildināt informatīvo atsauci uz Eiropas Savienības direktīvām ar 5.punktu šādā redakcijā:

„5) Eiropas Parlamenta un Padomes 2011.gada 25.oktobra direktīvas 2011/82/ES, ar ko veicina pārrobežu informācijas apmaiņu par ceļu satiksmes drošības noteikumu pārkāpumiem.”.

Satiksmes ministrs A.Ronis

Vīza:

Valsts sekretārs A.Matīss

25.02.2013. 09:15

365

Jānis Golubevs

67025701

Janis.Golubevs@csdd.gov.lv